### Beslutningstema

I denne sag skal besluttes, om Tønder Kommune skal udbyde et areal ved [adresse] til salg i offentligt udbud, under hvilke vilkår og til hvilken mindstepris.

### Historik

I 2019 købte [adresse] 37.000 m² af Tønder Kommunes Jordkøbsnævn i offentligt udbud til 740.000 kr. med henblik på udvidelse af feriebyen. Kommune- og lokalplanlægning er igangsat.

### Sagsfremstilling

[adresse] vil gerne købe ca. 1.000 m² af matr. 2244a og b Skærbæk ejerlav til opførelse af en aktivitetshal/legeland i tilknytning til Skærbækcenteret - syd for bowlinghallen - til benyttelse for feriebyens gæster, lokalbefolkningen og turister. Efter den seneste udbygning i 2021 har [adresse] 100 feriehuse til udlejning med plads til 400-600 gæster, så der er behov for at kunne tilbyde flere aktivitetsmuligheder. Feriebyen drives i et samarbejde med Fonden Skærbækcentret.

Matr. 2244a og b Skærbæk er omfattet af Lokalplan nr. 125, der udlægger arealet til offentlige formål (fortrinsvis fritidsaktiviteter og kulturelle formål), hvilket harmonerer godt med en aktivitetshal/et legeland. Byggefeltet er dog fuldt udbygget, så det vil kræve en dispensation fra lokalplanen til dette, eller skulle udarbejdes en ny lokalplan.

I forhold til forslaget fra [adresse] til placering af hal/legeland vil der skulle nedlægges/flyttes en offentlig sti, der går fra [adresse] til [adresse]. Stien anvendes i dag bl.a. af lastbiler til vareindlevering, renovation m.v. Vej og [adresse] anslår udgiften til 300.000 kr. ekskl. moms. Udgiften til flytning af stien afholdes af køber. En flytning af stien vil bevirke, at et par parkeringspladser skal nedlægges og en større aktivitet, som et legeland medfører, kan give udfordringer i forhold til antal parkeringspladser.

Kultur- og Fritidsudvalget har på møde den 13. september 2022 givet deres tilsagn til, at arealet afgives til en aktivitetshal til [adresse].

Arealet skal jf. udbudsbekendtgørelsen sælges til markedsprisen. Kommunens erhvervsgrunde, der er til salg i erhvervsområdet i den nordlige del af Skærbæk, hvor også centeret ligger, sælges til en mindstpris på 25 kr. pr. m² inkl. moms. I 2019 købte

[adresse] et større areal i området til 20 kr. pr. m². Det vurderes derfor, at markedsprisen for de ca. 1.000 m² er 25 kr. inkl. moms.

Arealet er ikke byggemodnet, og det foreslås, at køber afholder alle udgifter til udstykning og tinglysning af handlen.

Ifølge udbudsbekendtgørelsen skal arealet udbydes offentligt til salg. Det foreslås, at arealet udbydes til salg med projekt, så Tønder Kommune efterfølgende har indflydelse på hvad, arealet sælges til. Det foreslås også, at der tinglyses en servitut, som normalt ved udbud med projekt. Servitutten betinger, at projektet skal gennemføres indenfor 3 år, ellers kan Tønder Kommune forlange grunden tilbageskødet.

[adresse] er indforstået med betingelserne.

Teknik- og [adresse] den 4. oktober 2022, punkt 11 på lukket dagsorden.

Direktøren for Teknik, Klima og Beskæftigelse indstiller,

at ca. 1.000 m² af matr. 2244a og b Skærbæk ejerlav udbydes med projekt til salg i offentligt udbud til en mindstepris på 25.000 kr. inkl. moms,

at køber afholder udgifter til flytning af vej, udstykning af grund, tinglysnings af handel samt servitut vedrørende projekt, og

at indstillingen videresendes til Økonomiudvalget og Kommunalbestyrelsen.

Beslutning

Indstillingen anbefales, idet udbudsperioden indstilles til 4 uger.

Yan Paulsen deltog ikke i mødet.

Ny sagsfremstilling:

Sagen genoptages. [adresse] plan var oprindelig at lave en sokkelgrund uden friareal rundt om bygningen. Dette kan være problematisk, da der skal sættes skelbrønd til spildevand, være plads til interne spilde- og regnvandsledninger m.m. Det foreslås derfor, at der i stedet udbydes en grund på 1.200 m², så der er plads til dette. Købesummen for de 1.200 m² er 25 kr. pr. m², i alt 30.000 kr. inkl. moms.

### Økonomi

Et salg vil give en indtægt på 30.000 kr. inkl. moms (24.000 kr. ekskl. moms).

### Lovgrundlag

Udbudsbekendtgørelsen, Den Kommunale Styrelseslov §68, stk. 1, Kommunalfuldmagtsreglerne og Lokalplan nr. 25

### Direktøren for Teknik, Klima og Beskæftigelse indstiller,

Indstillingen godkendt.at ca. 1.200 m² af matr. 2244a og b Skærbæk ejerlav udbydes med projekt til salg i offentligt udbud i 4 uger til en mindstepris på 30.000 kr. inkl. moms,

at køber afholder udgifter til flytning af vej, udstykning af grund, tinglysning af handel samt servitut vedrørende projekt, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 7. oktober 2022, pkt. 2:

Indstillingen anbefales.

Yan Paulsen deltog ikke i mødet.

Beslutning fra Økonomiudvalget, 13. oktober 2022, pkt. 14:

Indstillingen anbefales.

Oliver Frandsen kan ikke følge indstillingen.

### Beslutning

Borgmesteren fremsatte følgende ændringsforslag: ”Udbudsfristen forlænges til 6 uger”.

Der foretoges afstemning. 16 stemte for: Boe Lauritsen og listerne C, S og Per Carlsen øvrige 15 kommunalbestyrelsesmedlemmer stemte imod.

Indstillingen herefter godkendt.

Venstre ønsker følgende mindretalsudtalelse ført til protokol: "Venstre kan ikke stemme for, fordi de mangler transparens imellem den kommunale og den kommercielle drift og indsigt i de kontrakter, der foreligger imellem de forskellige aktører."